حکومت د تحریک طالبان پاکستان د 100 نه زیات غړي خوشي کړي، راپور
د پاکستان حکومت د لاقانونه ګرځول شوې ډلې تحریک پاکستان د 100 نه زیات غړي خوشي کړي او ويلي يې دي دغه کار د مذاکراتو په لړ کې د ښه نيت په بنياد ترسره کړی شوی دی، دغه خبر ټريبيون ورځپانې خپور کړی دی.
کراچۍ — ويل شوي په خوشي کړی شوو کسانو کې زياتره هغه شامل دي چې دوی په انټرمنټ يا بندي مرکزونو کې يې وو او ذهني درملنه يې روانه وه چې د تندلاریتوب څخه واوړي. د ټريبيون ورځپاڼې په خبر کې ویل شوي، په دغو خوشي کړی شوو کسانو کې زیاتره هغه دي چې په بندي مرکزونو کې يې د شپږو مياشتو نه کم وخت تير کړی وو. يوې امنيتي سرچينې وي او اې ډيوه ته تاييد کړې چې د تحریک طالبان پاکستان سره د مذاکراتو په لړۍ کې يې د ښه نيت په بنیاد کسان پرېښودي خو کره شمېره يې نه ده ويلې. هغه وویل دا هغه کسان دي چې د دوی سره په انټرمنټ يا بنديانو مرکزونو کې يې وو او په دوی کوم کېسونه نه وو، خو د طالبانو سره یې اړيکې وې. په خبر کې ويل شوي دغه کسان چې خوشي کړی شوي د امنيتي چارواکو له قوله ويل شوي، د دوی د خوشي کولو غوښتنه طالبانو نه وه کړې. د پاکستان حکومت د لاقانونه ګرځول شوې تحریک طالبان ډلې غړي په داسې حال کې خوشي کړي چې حکومت او طالبانو دواړو د مذاکراتو کول منلي او د نهم نومبر نه تر نهم دسمبر پورې يې د ډزبندۍ کولو هم ويلي دي. خو د حکومت لخوا د طالبانو سره مذاکرات کول د تحریک انصاف د حکومت مخالفه ګوندونو او د پېښور په ارمي پبلک سکول کې د وژل شوو ماشومانو مياندو او پلارانو غندلي او ويلي يې دي نه خو په دغو خبرو پارلیمان په اعتماد کې اخستل شوی او نه بيا د وژل شوو کورنۍ خبر کړی شوي دي. او د پاکستان د سيند صوبې په اسمبلۍ کې د مرکزي حکومت او تحریک طالبان پاکستان ترمنځ د پټو خبرو پرضد قرارداد منظور کړی شوی وو. په 19 نومبر په سيند اسمبلۍ کې وړاندې کړی شوي قرارداد کې د دغو خبرو غندنه شوې او ويل شوي وو باید د خلکو د وژونکو سره د خبرو نه وړاندې سياسي ګوندونه،، پارلیمان او رياستي ادارې خبر کړی شي او د دوی سره سلا مشورې وشي. دوه ورځې وړاندې چې د يادې بشري حقونو فعالې او وکيلې عاصمه جهانګیر په ياد کې په لاهور کې دستوره شوې په دغه دستوره کې چې سياستوالو، د بشري حقونو او مدني فعالانو، قانون پوهانو او جرنلسټانو ګډون کړی وو، په دغه دستوره کې هم غوښتنه شوې وه چې د ماشومانو د وژونکو سره دې مذاکرات ونه شي، انصاف دې وشي.